Dacă îţi place acest articol, distribuie-l şi prietenilor tăi

Documentarul "Wild Carpathia 2", "From the Mountains to the Sea", va fi proiectat pe 11 februarie, de la ora 18.00, la sediul Institutului Cultural Român (ICR) din Budapesta, informează instituţia.

La începutul anului 2013, ICR Budapesta a difuzat prima parte a filmului “Wild Carpathia”, vizionarea bucurându-se de succes şi de un public numeros, scrie Realitatea.net

Partea a doua a seriei “Wild Carpathia” este realizată de organizaţia britanică European Nature Trust şi de Almond Films, în parteneriat cu Autoritatea Naţională pentru Turism şi Travel Channel.

Lansarea celei de-a doua părţi a documentarului “Wild Carpathia” a avut loc pe 5 iunie 2013, la sediul BAFTA (British Academy of Film and Television Arts) din Marea Britanie, iar, pe micul ecran, acesta a fost difuzat în premieră pe 2 septembrie 2013, pe postul Travel Channel.